पाएं अपने शहर की ताज़ा ख़बरें और फ्री ई-पेपरडाउनलोड करें
अनुमंडल क्षेत्र में कोरोना महामारी के बढ़ते प्रकोप को देखते हुए उदाकिशुनगंज प्रभारी चिकित्सा पदाधिकारी डॉक्टर इंद्रभूषण कुमार ने चिकित्सीय परामर्श हेतु (सर्दी, खांसी, बुखार व कोरोना संबंधित) 11 डॉक्टरों के नाम और मोबाइल नंबर जारी किया गया है। जारी नंबर पर विशेषज्ञ डॉक्टर से निर्धारित समयावधि पर चिकत्सक से परामर्श लिया जा सकता है। उन्होंने बताया कि कोरोना के बढ़ते संक्रमण से जिस तरह लोगों में भय का माहौल व्याप्त है और अस्पतालों में अफरा-तफरी मची है, उससे बचने के लिए लोग घर बैठे उचित चिकित्सीय सलाह ले सकें इसके लिए यह व्यवस्था की गई है। इनसे प्रतिदिन सुबह 10 से 11 बजे और शाम पांच से छह बजे तक सलाह ली जा सकती है। प्रभारी चिकित्सा पदाधिकारी डॉक्टर आईबी कुमार ने बताया कि उदाकिशुनगंज पीएचसी में अबतक कुल 13778 लोगों का टीकाकरण हो चुका है। जिसमें 11499 लोगों को पहला और 2279 लोगों को दूसरा डोज भी दे दिया गया है। उन्होंने कहा कि 15 अप्रैल से लेकर अब तक में 190 व्यक्ति संक्रमित पाए गए हैं। 90 व्यक्ति रिकवर हो चुके हैं।
डॉक्टरों से इन मोबाइल नंबरों पर ले सकते हैं सलाह
डॉक्टर इंद्रभूषण कुमार ने कहा कि संदेह होने पर चिकित्सकों से जरूर सलाह लें। उन्होंने कहा कि इसके लिए डॉक्टर अंकित सौरव से मोबाइल नंबर 7717761341 और डॉक्टर संतोष कुमार से मोबाइल नंबर 9852808382 पर सुबह 10 से दोपहर 11 बजे तक सलाह ले सकते हैं। इसके साथ ही उक्त दोनों डॉक्टरों से शाम पांच से छह बजे भी संपर्क कर सकते हैं। जबकि डॉक्टर मुकेश कुमार से 9835867690 और डॉक्टर कृष्णानंद तीर्थनाकर से मोबाइल नंबर 9608251535 पर दोपहर 11 से 12 से तथा डॉक्टर रुपेश कुमार से मोबाइल नंबर 8073532695 पर दोपहर 12 से एक बजे तक संपर्क कर सकते हैं। वहीं डॉक्टर अभिजीत आनंद से मोबाइल नंबर 878965 3241, डॉक्टर निग्वेल कुमार नीरज से मोबाइल नंबर 7488808126 पर शाम चार से पांच बजे तक संपर्क कर सकते हैं। डाॅ. पम्मी रानी से मोबाइल नंबर 7903908379 पर और डॉ. संतोष कुमार से मोबाइल नंबर 9852808382 पर शाम छह से सात बजे तक चिकित्सीय परामर्श के लिए संपर्क कर जानकारी ले सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn